| **Olegas Antonovas** |
| --- |
|  |
| Ant Ukrainos pašto ženklo (2006) |
| Visas vardas | rus. *Олег Константинович Антонов* |
| Gimė | 1906 m. vasario 7 d.Troica, Maskvos sritis |
| Mirė | 1984 m. balandžio 4 d. (78 metai)Kyjivas |
| Palaidotas (-a) | Baikovo kapinės, Kyjivas |
| Tėvas | Konstantinas Konstantinovičius Antonovas |
| Motina | Ana Jefimovna Antonova |
| Vaikai | 4 |
|  |
| Išsilavinimas | Daktaras |
|  |
| Žymūs apdovanojimai |
| Socialistinio Darbo didvyris |
|  |
|  **Vikiteka** | Olegas Antonovas |
| Parašas |
|  |

O. Antonovas ir jo sukurti lėktuvai
**Olegas Antonovas** (1906 m. vasario 7 d. Maskvos gubernijoje – 1984 m. balandžio 4 d. Kyjive) – tarybinis aviakonstruktorius.

Biografija
----------

Gimė bajorų šeimoje. 1924 m. besimokydamas Saratovo pramonės technikume, pagamino pirmą savo sklandytuvą. 1925–1930 m. mokėsi Leningrado politechnikos instituto Mašinų gamybos fakultete. Baigęs įsidarbino inžinieriumi.

1931 m. įsidarbino Maskvos sklandytuvų gamyklos vyriausiuoju konstruktoriumi. Suprojektavo sklandytuvus *Upar*, *Rot front*, *Standart*.

Nuo 1938 m. dirbo A. Jakovlevo KB. 1940 m. vadovavo vokiško žvalgybinio lėktuvo Fieseler 156 sovietinės kopijos OKA-38 kūrimui. Perkeltas į neseniai okupuotą Kauną, kur buvusių Lietuvos Karo aviacijos dirbtuvių pagrindu įkurtose DVRA 55-osios aviacijos remonto dirbtuvėse, vėliau tapusiose SSRS Aviacijos pramonės liaudies komisariato gamykla Nr. 365, turėjo prasidėti šio orlaivio serijinė gamyba.

Prasidėjus Didžiajam Tėvynės karui sukūrė desantinių sklandytuvų. 1942 m. išbandytas jo sukurtas sklandytuvas lengvajam tankui T-60 gabenti.

Nuo 1946 m. vadovavo Jakovlevo OKB filialui. Vėliau – savo OKB-153, 1984 m. pervadintas į OKB Antonov.

1947 m. sukūrė vienmotorį biplaną An-2.

1952 m. su savo OKB persikėlė į Kyjivą. 1953 m. Antonovo KB gavo užsakymą sukurti transportinį lėktuvą su dviem turbosraigtiniais varikliais, o 1958 m. lėktuvas An-8 buvo paleistas į serijinę gamybą Taškento aviacijos gamykoje.

1960 m. Maskvos aviacijos institute apsigynė technikos mokslų daktaro disertaciją. Tais pačiais metais išrinktas Ukrainos mokslų akademijos nariu korespondentu.

1962 m. tapo savo OKB generaliniu konstruktoriumi.

Ukrainos (1968 m.) ir Sovietų (1981 m.) mokslų akademijų akademikas.

Paskutinis jo sukurtas lėktuvas buvo *An-124 Ruslan*. Vienas galingiausių transportinių lėktuvų, juo užfiksuota 30 pasaulio rekordų.

Iki 2005 m. pabaigos Antonovo OKB kurtais lėktuvais pasiekti 483 pasaulio rekordai, kurių 378 tuo metu dar buvo nesumušti.

Sukurti lėktuvai
----------------

Vadovaujant O. Antonovui sukurti:

* Sklandytuvai – Golub', Rot Front-1, Rot Front-2, Rot Front-3, Rot Front-4, А-7, А-11, А-13, А-15;
* Transportiniai lėktuvai – An-8, An-8, An-10, An-12, An-22 Antej, An-26, An-32, An-72, An-124 Ruslan.
* Daugiatiksliai lėktuvai – OKA-38 (vokiško Fieseler Fi 156 kopija), An-2, An-14, An-28.
* keleiviniai lėktuvai – An-10, An-24

* OKA-38OKA-38
* Аn-2Аn-2
* Аn-124Аn-124
* An-22An-22
* An-26An-26
* Аn-74Аn-74
* Аn-225Аn-225
* A-15A-15
* Аn-70Аn-70
* Аn-72Аn-72
* Аn-140Аn-140
* Аn-148Аn-148

Apdovanojimai
-------------

* Stalino premija (1952 m.)
* Lenino premija (1962 m.)
* Socialistinio darbo didvyris (1966)
* trys Lenino ordinai
* 2 × Spalio revoliucijos ordinai
* 1-ojo laipsnio Tėvynės karo ordinas
* Darbo Raudonosios Vėliavos ordinas
* A. Tupolevo vardo Aukso medalis už darbus aviacijos ir kosmoso technikos srityje (1984 m.).

Šaltiniai
---------

1. ↑
2. ↑  Авиазавод в Каунасе Archyvuota kopija 2021-12-07 iš Wayback Machine projekto. 1940й и Антонов, aviaforum.ru
3. ↑  Олег Константинович Антонов Archyvuota kopija 2008-05-13 iš Wayback Machine projekto.